Andy Roddick ismét továbblépett Sanghajban
Andy Roddick ott van a harmadik fordulóban. Viszont az összes főtáblás szerb és horvát búcsúzott a teniszezők sanghaji mesterversenyén, kedden.
Előbb a spanyol Feliciano Lopez törte le a nemrégiben első tornagyőzelmét ünneplő Janko Tipsarevic londoni vb-reményeit, majd a múlt heti pekingi döntős Marin Cilic kapott ki Albert Ramostól két, váratlanul sima szettben. Később pedig csatlakozott a vert mezőnyhöz mostanában bukdácsoló másik szerb, Viktor Troicki és a veterán horvát, Ivan Ljubicic is.

A tizedik kiemelt Andy Roddick, úgy tűnik, visszatalált a nyerő útra: karrierje során először jutott a harmadik fordulóba Sanghajban, miután legyőzte a bolgár Grigor Dimitrovot.

A tizennyolc éves ausztrál tehetség, Bernard Tomic múlt héten Tokióban kikapott Mardy Fish-től, a mai játéknap utolsó meccsén azonban szetthátrányból fordítva verte meg az ötödik helyen rangsorolt amerikait.

Eredmények – ATP-torna, Sanghaj (3,24 millió dollár)

1. forduló
Lopez (spanyol) – Tipsarevic (szerb, 9.) 7-6, 7-6
Bogomolov Jr. (amerikai) – Granollers (spanyol) 6-2, 6-3
Stepanek (cseh) – Zhang (kínai) 6-3, 6-3
Ramos (spanyol) – Cilic (horvát) 6-3, 6-4
Dolgopolov (ukrán, 12.) – Kubot (lengyel) 6-4, 7-6
Melzer (osztrák, 14.) – Ljubicic (horvát) 6-4, 6-2
Nishikori (japán) – Haase (holland) 0-6, 7-5, 7-6
Harrison (amerikai) – Troicki (szerb, 11.) 6-3, 6-3
Tursunov (orosz) – Bellucci (brazil) 6-7, 6-4, 7-5
Raonic (kanadai) – Llodra (francia) 6-7, 6-2, 7-6

2. forduló
Mayer (német, 15.) – Nalbandian (argentin) 6-3, 6-4
Almagro (spanyol, 7.) – Robredo (spanyol) 7-5, 6-3
Roddick (amerikai, 10.) – Dimitrov (bolgár) 7-6, 7-5
Wawrinka (svájci, 13.) – Young (amerikai) 6-7, 7-6, 6-2
Simon (francia, 8.) – Montanes (spanyol) 6-1, 6-1
Tomic (ausztrál) – Fish (amerikai, 5.) 4-6, 6-1, 6-4

Kövess minket a Facebookon is!
tenisz